Înțelegem că toate componentele manifeste ale personalității sale – poezie, iubire, ocultism, luptă politică, patriotism irlandez – formează un tot fără fisură, un mental neoromantic, afirmat deschis și sistematic exersat, iar obârșia artei sale izbucnește, organic, dintr-o aceeași tulpină, suficient de puternică încât să lege trainic detaliile (sau, și mai mult, să le păstreze vii) într-un întreg armonic.